شفیع انعامدار

شفیع انعامدار (23اکتوبر 1945ء-13مارچ 1996ء) اک بھارتی اداکار سی۔ اس نے فلم ویجیندا دے نال اپنا کیرئیر شروع کیتا تے آردھ ستیا دے نال جاری رکھیا۔
اس نے وڈی تعداد وچ ٹی وی سیریز وچ وی کم کیتا جن وچ" ایہ اے زندگی "وی شامل اے۔

شفیع نے اداکارہ بھکتی بریو توں شادی کیتی۔ 13 مارچ 1996ء وچ اوہ فوت ہویا۔ اس دی بیوی 12فروری 2001ء وچ اک سڑک حادثہ وچ جان بحق ہوئی۔

شفیع دے سب توں زیادہ قابل ذکر فلم کرداراں وچ انسپکٹر دا کردار "آج کی آواز" فلم وچ، ولن دا کردار "عوام" (فلم) تے ہیرو دے دوست دا کردار" نذرانہ" ، "انوکھا رشتہ " تے "امرت" شامل نیں۔ اس دی ہور کامیاب فلماں وچ "سدا سہاگن" ، "جرم" تے " لوّ 86" وی شامل نیں۔

شفیع انامدار نے اپنی ابتدائی تعلیم پنگری تے سینٹ جوزف ہائی اسکول عمر کھڈی (ڈونگری) ممبئی انڈیا توں حاصل کیتی۔
جتھے اس نے اپنا ایس ایس سی دا امتحان 1958ء وچ پاس کیتا۔

اس نے سال 1963ء وچ دے سی کالج توں بی ایس سی وی کیتی۔ اوہ زیادہ تر عام آدمی دے کردار ادا کردا رہیا۔ اس نے متعدد ٹی وی شوز وچ وی کم کیتا جن وچ سب توں زیادہ شہرت حاصل کرنے والا ٹی وی شو " ایہ اے زندگی" وچ کندن شاہ دا کردار ادا کیتا تے ایہ دور درشن توں آن ائیر ہونے والا شو سی۔ اس شو نے اسنوں ہاؤس ہولڈ بنا دتا۔
ایہ شو اتنا مقبول ہویا کہ اس دی فلمی زندگی اُتے وی اس دا اثر پین لگیا۔ ایہ جمعہ دی رات نوں بوہت دیر نال آن ائیر ہُندا سی۔ ایہ اتنا مقبول ہویا کہ 61 ہفتیاں تک اس دیاں قسطاں چلیاں جدو‏‏ں کہ عام طور اُتے ایہ 25 ہفتاں توں زیادہ نئی‏‏ں ہُندی سن۔
ٹی وی اُتے اس دی آخری پرفارمنس 'تیری وی چپ میری وی چپ' وچ دتی۔ اس نے ہندی فلم یشونت وچ اک وکیل دا کردار وی ادا کیتا جو اس دے مرنے دے بعد ریلیز ہوئی۔ رمیش سپی دی فلم ساگر وچ وی اس نے اداکاری کیتی۔ انامدار نے اک فلم ہم دونوں وی بنائی جس وچ اداکار نانا پاٹیکر، رشی کپور تے پوجا بھٹ شامل نیں۔ فلم اک زبردست ہٹ سی تے اس نوں اک چنگا ہدایتکار وی سمجھیا جاندا سی۔

 حوالے 

 باہرلےجوڑ 

 Shafi Inamdar at IndiaFM

گٹھ:بھارتی مرد اسٹیج اداکار
گٹھ:ہندی سنیما rے مرد اداکار
گٹھ:بھارتی مرد ٹیلی ویژن اداکار
گٹھ:بھارتی مرد فلمی اداکار
گٹھ:بھارتی مسلم شخصیتاں
گٹھ:1945 دے جم
گٹھ:1996 دیاں موتاں
گٹھ:ممبئی دے مرد اداکار
گٹھ:ویہویں صدی دے بھارتی مرد اداکار
گٹھ:بھارتی مسلمان
گٹھ:بھارتی فلمی جگت